Document ID: 32013D0455

NÕUKOGU OTSUS,
9. juuli 2013,
millega määratakse kindlaks Euroopa Liidu nimel Euroopa Ühenduse ja Monaco Vürstiriigi vahel sõlmitud lepinguga asutatud ühiskomitees võetav seisukoht seoses teatavate ühenduse õigusaktide kohaldamisega Monaco Vürstiriigi territooriumil
(2013/455/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artiklit 207 koostoimes artikli 218 lõikega 9,
võttes arvesse nõukogu 17. novembri 2003. aasta otsust 2003/885/EÜ teatavate ühenduse õigusaktide kohaldamist Monaco Vürstiriigi territooriumil käsitleva lepingu sõlmimise kohta, (1) eriti selle artikli 3 lõiget 2,
võttes arvesse Euroopa Komisjoni ettepanekut
ning arvestades järgmist:
(1)
Euroopa Ühenduse ja Monaco Vürstiriigi vaheline teatavate ühenduse õigusaktide kohaldamist Monaco Vürstiriigi territooriumil käsitlev leping (2) (edaspidi „leping”) jõustus 1. mail 2004.
(2)
Lepingu artikli 1 lõikes 1 on sätestatud, et lepingu lisa muudab lepinguga asutatud ühiskomitee, et tagada lepingu reguleerimisalasse kuuluvate liidu õigusaktide kohaldamine Monaco territooriumil.
(3)
Lepingu jõustumisest alates on liit vastu võtnud mitmeid õigusakte, mis kuuluvad lepingu reguleerimisalasse, ja mõned lepingu lisas nimetatud õigusaktid on kehtetuks tunnistatud. Seega on vaja lisa ajakohastada, et lisada sinna uusi õigusakte ja jätta välja kehtetuks tunnistatud õigusaktid. Lisaks sellele on vaja lisada need õigusaktid, mis kuuluvad lepingu reguleerimisalasse, ent mis ei ole praegu lisas nimetatud, sealhulgas Euroopa Parlamendi ja nõukogu 27. jaanuari 2003. aasta direktiiv 2002/98/EÜ, millega kehtestatakse inimvere ja verekomponentide kogumise, uurimise, töötlemise, säilitamise ja jaotamise kvaliteedi- ja ohutusnõuded, (3) ning Euroopa Parlamendi ja nõukogu 31. märtsi 2004. aasta direktiiv 2004/23/EÜ inimkudede ja -rakkude annetamise, hankimise, uurimise, töötlemise, säilitamise, ladustamise ja jaotamise kvaliteedi- ja ohutusstandardite kehtestamise kohta, (4) sest nende teatavaid sätteid kohaldatakse ravimite tootmise suhtes.
(4)
Liidu seisukoht ühiskomitees peaks tuginema käesolevale otsusele lisatud otsuse eelnõule,
ON VASTU VÕTNUD KÄESOLEVA OTSUSE:
Artikkel 1
Seisukoht, mille Euroopa Liit võtab ühiskomitees, mis loodi Euroopa Ühenduse ja Monaco Vürstiriigi vahelise teatavate ühenduse õigusaktide kohaldamist Monaco Vürstiriigi territooriumil käsitleva lepinguga, põhineb käesolevale otsusele lisatud ühiskomitee otsuse eelnõul.
Liidu esindajad ühiskomitees võivad leppida kokku teha nimetatud otsuse eelnõus tehnilisi muudatusi ilma nõukogu täiendava otsuseta.
Artikkel 2
Ühiskomitee otsus avaldatakse Euroopa Liidu Teatajas.
Artikkel 3
Käesolev otsus jõustub selle vastuvõtmise päeval.
Brüssel, 9. juuli 2013

Labels: 1
5
0
18
15